ການທົດລອງ ລູກສອນໄຟ ຂອງເກົາຫຼີເໜືອ ເປັນຄຳເຕືອນ ກ່ຽວກັບອັນຕະລາຍ ໃນແຫຼມເກົາຫຼີ
ທ່ານ Ashton Carter ເອີ້ນການທົດລອງ ຍິງລູກສອນໄຟ ຂອງພຽງຢ້າງ ເປັນຄຳເຕືອນ ກ່ຽວກັບສະຖານະການ ທີ່ ເປັນອັນຕະລາຍ ໃນພາກພື້ນ.
ໃນຂະນະດຽວກັນ ທ່ານ Ashton Carter ລັດຖະມົນຕີປ້ອງກັນ ປະເທດສະຫະລັດ ທີ່ເດີນທາງໄປຮອດເກົາຫຼີໃຕ້ໃນວັນພະຫັດ ມື້ນີ້ ກ່າວວ່າ ການທົດລອງລູກສອນໄຟໃນຫວ່າງໄວໆຜ່ານມາ ນີ້ຂອງພຽງຢ້າງເປັນຄຳເຕືອນອັນໜຶ່ງກ່ຽວກັບສະຖານະການທີ່ ອັນຕະລາຍແນວໃດທີ່ ແຫຼມເກົາຫຼີນັ້ນ ໃນການຖະແຫຼງທີ່ຖານທັບອາກາດ Yokota ກ່ອນຈະອອກ ເດີນທາງໄປຍັງເກົາຫຼີໃຕ້ ທ່ານ Carter ກ່າວຕໍ່ບັນດານັກຂ່າວ ວ່າ ທ່ານ”  ຖ້າຫາກວ່າການ ທົດລອງລູກສອນໄຟຂອງເກົາຫຼີເໜືອໄດ້ມີຄວາມໝາຍວ່າ  ສຳລັບທ່ານນັ້ນ ໄດ້ມີການຍິງລູກສອນໄຟໃນລະຍະໃກ້ຫລາຍລູກໃນສັບປະດານີ້ ທີ່ຕົກລົງໃສ່ທະເລນອກ ຝັ່ງຕາເວັນຕົກຂອງເກົາຫຼີເໜືອ ແລະເກົາຫຼີເໜືອກໍໄດ້ຍິງລູກສອນໄຟ 4 ລູກໃນການທົດລອງຄ້າຍຄືກັນນີ້ ໃນວັນສຸກສັບປະດາແລ້ວນີ້ ມັນບໍ່ເປັນຂອງທີ່ຜິດທຳມະດາສຳລັບເກົາຫຼີເໜືອທຳການທົດລອງເຊັ່ນນີ້ ກ່ອນການຢ້ຽມ ຢາມໃນຂົງເຂດ ໂດຍບັນດາເຈົ້າໜ້າທີ່ສະຫະລັດ ຫຼື ໃນລະຫວ່າງທີ່ເກີດຄວາມເຄັ່ງຕຶງ ສູງຂຶ້ນ ກັບເກົາຫຼີໃຕ້ ຊຶ່ງເປັນຄູ່ສັດຕູ ນັ້ນ ໃນວັນພະຫັດມື້ນີ້ ກະຊວງປ້ອງກັນປະເທດຂອງເກົາຫລີໃຕ້ ເອີ້ນການທົດລອງໃນສັບປະ ດານີ້ວ່າ ເປັນການທົດລອງຕາມປົກກະຕິ ແລະກ່າວຕື່ມວ່າ ລູກສອນໄຟເຫຼົ່ານີ້ ບໍ່ໄດ້ເປັນໄພຂົ່ມຂູ່ໃນດ້ານຄວາມປອດໄພທີ່ຮ້າຍແຮງໃດໆຕໍ່ເກົາຫຼີໃຕ້ ບັນດາເຈົ້າໜ້າທີ່ເກົາຫຼີໃຕ້ ຍັງກ່າວເຊັ່ນກັນວ່າ ການຍິງລູກສອນໄຟເຫຼົ່ານີ້ ປາກົດວ່າ ເປັນການຕອບໂຕ້ອັນໜຶ່ງຕໍ່ການຊ້ອມລົບຮ່ວມ Foal Eagle ທີ່ກຳລັງດຳເນີນໄປຢູ່ໃນເວລາ ນີ້ລະຫວ່າງສະຫະລັດແລະເກົາຫຼີໃຕ້ ການຊ້ອມລົບຮ່ວມປະຈຳປີດັ່ງກ່າວ ໄດ້ເປັນແຫຼ່ງທີ່ມາຂອງຄວາມເຄັ່ງຕຶງຕາມປົກກະຕິລະຫວ່າງສອງເກົາຫຼີ ຊຶ່ງໃນທາງເຕັກນິກແລ້ວ ແມ່ນ ຍັງຢູ່ໃນພາວະສົງຄາມ ນັບແຕ່ບັນ ຫາຂັດແຍ້ງລະຫວ່າງປະເທດທັງ ສອງ ໄດ້ຍຸດຕິລົງໃນໃນຊຸມປີ 1950ດ້ວຍການສະຫງົບ ເສິກຊົ່ວຄາວ ແທນທີ່ຈະເປັນສົນທິສັນຍາສັນຕິພາບນັ້ນ ຝ່າຍພຽງຢ້າງກ່າວວ່າ ຕົນຖືເລື້ອງການຊ້ອມລົບນີ້ເປັນການກະກຽມເພື່ອການຮຸກຮານ ໃນຂະນະດຽວກັນຝ່າຍວໍຊິງຕັນແລະໂຊລ ກ່າວວ່າ ການຊ້ອມລົບດັ່ງກ່າວ ແມ່ນຢູ່ໃນລັກສະ ນະເປັນການປ້ອງກັນເທົ່ານັ້ນ ການຂົ່ມຂູ່ ໂດຍເກົາຫຼີເໜືອນີ້ ຄາດວ່າຈະເປັນຫົວຂໍ້ສຳຄັນຂອງການໂອ້ລົມສົນທະນາກັນ ສຳລັບການພົບປະຫາລືກັນຂອງທ່ານ Carter ກັບບັນດາເຈົ້າໜ້າທີ່ຂັ້ນສູງໃນນະຄອນ ຫລວງໂຊລ ນັ້ນ